ກອງປະຊຸມວ່າດ້ວຍ ດິນຟ້າອາກາດ ດໍາເນີນໄປ ຈົນກາຍເວລາ
ກອງປະຊຸມ ວ່າດ້ວຍດິນຟ້າອາກາດ ທີ່ກຳນົດຈະສິ້ນສຸດ ໃນວັນສຸກວານນີ້ ໄດ້ດໍາເນີນໄປ ຈົນຮອດຕອນກາງຄືນ.
ພວກຜູ້ຕາງໜ້າຈາກເກືອບ 200 ປະເທດຍັງສືບຕໍ່ດຳເນີນງານໃນວັນເສົາມື້ນີ້ທີ່ກອງ ປະຊຸມວ່າດ້ວຍສະພາບດິນຟ້າອາກາດ ທີ່ອາຟຣິກາໃຕ້ເພື່ອພະຍາຍາມຫາທາງໃຫ້ມີ ການບັນລຸການຕົກລົງກັນກ່ຽວກັບວ່າຈະຮັບມືກັບສະພາບອາກາດຮ້ອນເອົາຂອງໂລກ ແບບໃດ ພວກຜູ້ຕາງໜ້າໄດ້ປະຊຸມກັນຈົນຮອດຕອນກາງຄືນກາຍໝາຍກຳນົດສິ້ນສຸດກອງປະຊຸມ ເປັນເວລາ 2 ອາທິດ ກ່ຽວກັບສົນທິສັນຍາສະຫະປະຊາຊາດວ່າດ້ວຍຂອບການປ່ຽນແປງ ຂອງດິນຟ້າອາກາດທີ່ເມືອງ Durban ໃນວັນມື້ວັນສຸກວານນີ້ ພວກທີ່ເຂົ້າຮ່ວມການເຈລະຈາມີຄວາມວິຕົກກັງວົນຢ້ານວ່າພວກເຂົາເຈົ້າຈະບໍ່ມີເວລາພຽງ ພໍເພື່ອກຳນົດຂອບເຂດ ນຳເອົາຄວາມເປັນຫ່ວງທັງໝົດ ບັນຈຸເຂົ້າໃນຂໍ້ສະເໜີຂອງສະຫະ ພາບຢູໂຣບ ເພື່ອເຮັດສົນທິສັນຍາທີ່ມີຜົນບັງຄັບ ສຳລັບຮັບມືກັບສະພາບດິນຟ້າອາກາດ ຮ້ອນເອົ້າ ພວກນັກສັງເກດການເວົ້າວ່າບັນດາປະເທດທີ່ສ້າງຄວາມເປື້ອນເປິະລາຍໃຫຍ່ໆ ຮວມທັງສະຫະລັດ ຈີນ ແລະອິນເດຍ ຍັງບໍ່ທັນຕົກລົງເຫັນພ້ອມກ່ຽວກັບຂໍ້ສະເໜີດັ່ງກ່າວ ນີ້ເທື່ອ ໃນມື້ວັນພະຫັດຜ່ານມານີ້ ສະຫະພາບຢູໂຣບໄດ້ຮັບການສະໜັບສະໜຸນທີ່ສຳຄັນຈາກກຸ່ມ ພັນທະມິດຂອງບັນດາປະເທດທີ່ທຸກຍາກທີ່ສຸດໃນໂລກແລະເກາະດອນນ້ອຍໆຕ່າງໆ ສະ ຫະພາບຢູໂຣບສະແດງໃຫ້ເຫັນວ່າ ພວກທີ່ສ້າງຄວາມເປື້ອນເປິະໃຫຍ່ໆຂອງໂລກໄດ້ເຮັດ ໃຫ້ຂັ້ນຕອນໃນການເຈລະຈາຊັກຊ້າລົງ ແຜນການຂອງສະຫະພາບຢູໂຣບໄດ້ເປົ້າໝາຍໃສ່ປີ 2015 ເພື່ອໃຫ້ບັນລຸການຕົກລົງກັນ ທີ່ຈະບັງຄັບໃຫ້ທຸກໆປະເທດໃນໂລກ ປະຕິບັດພັນທະຕາມກົດໝາຍ ເພື່ອແກ້ໄຂບັນຫາ ແກັສເຮືອນແກ້ວທີ່ພາໃຫ້ໂລກຮ້ອນເອົ້າ ສະຫະພາບຢູໂຣບກ່າວວ່າຕົນຈະບໍ່ຕໍ່ອາຍຸການ ໃຫ້ຄຳໝັ້ນສັນຍາທີ່ຈະຫຼຸດຜ່ອນການປ່ອຍແກັສເຮືອນແກ້ວຂອງຕົນ ພາຍໃຕ້ສົນທິສັນຍາ ກຽວໂຕນອກຈາກວ່າທຸກໆປະເທດ ມີຄວາມໝັ້ນໝາຍ ທີ່ຈະຄວບຄຸມການປ່ອຍແກັສດັ່ງ ກ່າວຂອງຕົນ ສະຫະລັດ ກ່ອນໜ້ານີ້ກ່າວວ່າ ຕົນຈະໃຫ້ຄຳໝັ້ນສັນຍາກ່ຽວກັບການຕັດການປ່ອຍແກັສ ເຮືອນແກ້ວກໍຕໍ່ເມື່ອບັນດາປະເທດທີ່ປ່ອຍແກັສລາຍໃຫຍ່ໆທັງໝົດໃຫ້ຄຳໝັ້ນໝາຍແບບ ດຽວກັນ ຈີນແລະອິນເດຍຕ່າງກໍກ່າວວ່າ ລະດັບການຕັດການປ່ອຍແກັສຂອງຕົນ ຄວນ ຈະໜ້ອຍກວ່າປະເທດທີ່ຈະເລີນແລ້ວ ບໍ່ມີປະເທດໃດໃນຈຳນວນ 3 ປະເທດດັ່ງກ່າວມີ ຂໍ້ຜູກມັດພາຍໃຕ້ສົນທິສັນຍາກຽວໂຕ